Source: http://ro.blastingnews.com/actual/2015/06/declara-ie-oc-magistrat-csm-i-i-cere-scuze-pentru-6-luni-de-pu-carie-pe-nedrept-00449581.html
Timestamp: 2017-08-20 09:43:18+00:00
Document Index: 1009210

Matched Legal Cases: ['CSM ', 'CSM ', 'CSM ', 'CSM ', 'CSM\n', 'CSM ', 'CSM ']

Declaraţie-şoc: Magistrat CSM îşi cere scuze pentru 6 luni de puşcărie pe nedrept!
Un membru CSM îşi cere public scuze pentru nedreptatea înfătuită de (in)Justiţia română în cazul Rarinca
22 iunie 2015 22 iunie 2015, 16:42
Şedinţă a Consiliului Superior al Magistraturii
În şedinţa din aceată dimineața a Consiliului Superior al Magistraturii, un membru CSM îşi cere public scuze pentru nedreptatea înfătuită de (in)Justiţia română în cazul Rarinca, la scurt timp după ce un alt magistrat cunoscut al CSM declară că achitarea unei persoane nu atestă în mod obligatoriu nevinovăţia acesteia.
Şedinţă cu regrete publice la CSM
Magistraţii CSM s-au reunit pentru a dezbate în plen rapoartele Inspecţiei Judiciare relativ la cazurile din Justiţia română puse în discuţie de către Călin Popescu Tăriceanu şi Victor Ponta. Preşedintele Senatului i-a solicitat lui Klaus Iohannis demisia Liviei Stanciu, şefa Înaltei Curţi de Casaţie şi Justiţie, dar şi a Laurei Codruţa Kövesi, procuror-şef la Direcţia Naţională Anticorupţie, solicitare făcută în urma aberantei erori judiciare din cazul Rarinca.
În toiul discuţiilor dintre membrii Consiliului Superior al Magistraturii, magistratul Norel Popescu şi-a cerut scuze public pentru nedreptatea care i s-a făcut Marianei Rarinca, admiţând faptul că sistemul juridic are probleme în acest sens.
Ştiute şi neştiute despre cazul Rarinca
Acuzată de şantaj de către Livia Stanciu, Mariana Rarinca a stat după gratii nu mai puţin de jumătate de an, fiind apoi eliberată în urma achitării. După ce a fost condamnată cu executare de către Tribunalul Bucureşti, unde a fost găsită vinovată pe fond, Mariana Rarinca a fost declarată nevinovată la Curtea de Apel.
Primele declaraţii oficiale ale unui membru CSM îi aparţin renumitului magistrat Cristi Danileţ, care a afirmat că o persoană achitată nu este neapărat şi nevinovată, punând, astfel, în pericol principiul şi scopul suprem al justiţiei, dreptatea.
Pe de altă parte, Ziare.com pune sub semnul îndoielii nevinovăţia absolută a Marianei Rarinca, din pricina aluziilor de natură penală pe care aceasta le-ar fi făcut în direct la Antena 3 la adresa Liviei Stanciu.
Toate acestea fiind întâmplate, #DNA a depus contestaţie în anulare (o cale extraordinară de atac), motivată prin "suspiciunea reală de parţialitate" a judecătoarei care a dispus achitarea, cerere care urmează a fi judecată zilele acestea. #Laura Codruta Kovesi #abuz